Leonteus (syn Koróna)

Leonteus (, ) je v gréckej mytológii syn Lapitha Koróna.Homér, Iliada, 2,738-748.

Leonteus bol jedným z mnohých uchádzačov o ruku krásnej Heleny, ktorá si nakoniec vybrala spartského kráľa Menelaa.Apollodoros, Bibliotheca, 3,10,8.Hyginus, Fabulae 81. Po únose Heleny trójskym princom Paridom, sa Leonteus a jeho priateľ Polypoites, syn lapithského kráľa Peirithoa, vypravili po boku Achájcov na vojenskú výpravu proti Tróji a k jej brehom priplávali s vojskom na 40-tich lodiach.(podľa antického autora Hygina priviedol Polypoites 20 lodí a Leonteus 19 lodíHyginus, Fabulae 97.).

Leonteus sa potom v bojoch vyznamenal. Zabil až piatich významných trójskych bojovníkovHyginus, Fabulae 114. a na sklonku vojny nechýbal ani vo vybranej posádke, ktorá sa v bruchu trójskeho koňa dostala za hradby Tróje a po krvavom boji ju dobyla.Quintus, Posthomerica 12,337-360 Leonteus súťažil aj na pohrebných hrách, ktoré sa konali na počesť hrdinu Patrokla.Homér, Iliada, 23,836-850. Po dobytí Tróje, Leonteus a Polypoites sprevádzali veštca Kalchanta do Kolofónu, kde sa Kalchas stretol s veštcom Argonautov Mopsom a vo vešteckej súťaži s ním prehral. Kalchas sa po tejto prehre utrápil na smrť.Apollodoros, Epitome, E,6,2.  

 Referencie a bibliografia 

Kategória:Postavy gréckej mytológie
Kategória:Trójska vojna